Andrés Velencoso Segura, top model Spanjol għal kampanji ta’ pubbliċità ta’ Chanel Allure Homme, Sport fragrance u Louis Vuitton mal-kantanta Jennifer Lopez ippostja fuq wall tiegħu ta’ Facebook ritratt li ħa jippoża fit-tieqa ta’ Dwejra, Għawdex. Taħt l-istatus Azure Window. #power , Andres li jinsab ikklassifikat mal-ewwel 25 mudell fid-dinja ġibed l-attenzjoni ta’ bosta wara li wera s-sbuħija tiegħu u ta’ dan il-post li kull sena jiġbed lejh eluf ta’ barranin li jkunu għall-btala f’pajjiżna. Hekk kif raw ir-ritratt tiegħu fuq Facebook li f’erba’ sigħat kiseb aktar minn 3,000 like, grupp ta’ Maltin li għarfuh fuq il-vapur, iżda ġew f’dubju jekk kien hu, urew id-dispjaċir tagħhom li ma ħadux l-opportunità biex ikellmuh u tal-inqas jieħdu ritratt miegħu.